alexandrainst/scandi-wiki huggingface dataset:
Europakommisjonen

Europakommisjonen er EU sitt fremste utøvande organ, og er den einaste institusjonen i EU som kan føre eit lovforslag i pennen. I tillegg har han også enkelte lovgivande funksjonar, som å kontrollere at medlemslanda rettar seg etter dei ulike EU-traktatane.

Kommisjonen består av 27 kommissærar, ein frå kvart medlemsland i EU. Presidenten for organet er portugisiske José Manuel Durão Barroso.

Medlemmer 

Kvar av kommissærane har ansvar for eit bestemt politisk område. Presidenten blir vald av Det europeiske råd, og blir godkjent av Europaparlamentet. Dei resterande kommissærane blir valde av regjeringane i kvar enkelt medlemsstat i samsvar med presidenten. Kommissærane skal representere heile unionen, og har slik sett ikkje lov å motta instruksjonar frå sitt eige land sine myndigheiter.

Noverande medlemmer 
Dei 27 kommissærane er:
 José Manuel Durão Barroso (Portugal), president
 Margot Wallström (Sverige), første visepresident og kommissær for institusjonelle relasjonar og kommunikasjon
 Günter Verheugen (Tyskland), visepresident og kommissær for næringsverksemd og industri
 Antonio Tajani (Italia), visepresident og kommissær for samferdsel
 Siim Kallas (Estland), visepresident og kommissær for administrative saker, revisjon og bedrageribekjemping
 Jacques Barrot (Frankrike), visepresident og kommissær for justis, fridom og tryggleik
 Viviane Reding (Luxembourg), kommissær for informasjonssamfunnet og media
 Stavros Dimas (Hellas), kommissær for miljø
 Joaquín Almunia (Spania), kommissær for finans- og pengemarknadspolitikk
 Danuta Hübner (Polen), kommissær for regionale spørsmål
 Joe Borg (Malta), kommissær for fiskeri og maritime spørsmål
 Dalia Grybauskaité (Litauen), kommissær for finans og budsjett
 Janez Potočnik (Slovenia), kommissær for vitskap og forsking
 Jan Figel (Slovakia), kommissær for utdanning, kultur og ungdom
 Androulla Vassiliou (Kypros), kommissær for helse
 Olli Rehn (Finland), kommissær for utviding
 Louis Michel (Belgia), utvikling og humanitær bistand
 László Kovács (Ungarn), kommissær for skatt og toll
 Neelie Kroes (Nederland), kommissær for konkurranse
 Mariann Fischer Boel (Danmark), kommissær for landbruk og distriktsutvikling
 Benita Ferrero-Waldner (Austerrike), kommissær for utanrikssaker og naboskapspolitikk
 Charlie McCreevy (Irland), kommissær for det indre marked og tenester
 Vladimír Špidla (Tsjekkia), kommissær for sysselsetting, sosiale saker og likestilling
 Peter Mandelson (Storbritannia), kommissær for handel
 Andris Piebalgs (Latvia), kommissær for energi
 Meglena Kuneva (Bulgaria), kommissær for forbrukarvern
 Leonard Orban (Romania), kommissær for språkleg mangfald

Presidentar i Europakommisjonen 

 
Antidumpingstyresmakter
Organisasjonar skipa i 1967
Dei sju hava

Dei sju hava er eit uttrykk som kan vere eit spesifikt knippe hav, eller som på generell basis kan bety å segle på verdshava.

Ulike tolkingar

Moderne tolking 
No til dags blir dei sju hava stort sett brukt til å skildre dei sju største hava på planeten.
 Stillehavet
 Atlanterhavet
 Indiahavet
 Det karibiske havet
 Middelhavet
 Nordishavet
 Mexicogolfen

«Sjømanns»-tolkingar 
I hydrografivitskapen er det International Hydrographic Organization som lager skiljelinjene for verdshava, basert på korleis havbotnen og straumane er. Oppfatninga av «nordleg» og «sørleg» i sjømannsstanden kan vere fordi dei heller brukte klima som skiljelinje.

 Nordre Stillehavet
 Sørlege Stillehavet
 Nordlege Atlanterhavet
 Sørlege Atlanterhavet
 Nordishavet
 Sørishavet
 Indiahavet

Sjå også 
 Verdshav

Hav
Verdshav
William Gladstone

William Ewart Gladstone () var ein britisk politikar av ei skotsk ætt som busette seg i England på 1700-talet. Han byrja si politiske karriere som konservativ, men blei etterkvart liberal. Han leidde det liberale partiet frå 1865, og var statsminister i periodane 1868-74, 1880-85, 1886 og 1892-1894. Han var tilhengjar av frihandel og sjølvstyre for Irland (Home Rule). Han kom med forslag om sjølvstyre for Irland ved fleire høve, noko som i 1886 førte til ei sprenging av det liberale partiet. Trass i dette kom han attende som regjeringssjef for fjerde gong i 1892. Denne gongen vart Home Rule-forslaget hans stogga i Overhuset. I 1894 trekte han seg attende frå det offentlege livet.

Kjelder 

 Aschehoug og Gyldendals store norske leksikon. Bind. 5. G-Hom. Oslo: Kunnskapsforlaget. 1978-1984. ISBN 82-573-0016-0.
  Caplex.no - Gladstone, William Ewart.

Britiske statsministrar
Folk frå viktoriatida
Britiske konservative politikarar
Raske Sosna

Raske Sosna (russisk Быстрая Сосна, Vystraja Sosna) er ei elv i Orjol og Lipetsk oblast i Russland og ei av sideelvane til Don frå høgre. Elva er 296 km lang og har eit nedslagsfelt på . 

Elva frys til i slutten av november og vert isfri att i slutten av mars. 

Dei største sideelvane hennar er Tim, Trudy, Ksjen, Olym og Vorgol. Ved elva ligg byane Livny og Jelets.

Kjelder
Denne artikkelen bygger på «Sosna» frå ,  den 30. oktober 2008.  
 

Elvar i Russland
Elvar i Lipetsk oblast
Elvar i Orjol oblast
Krasivaja Metsja

Krasivaja Metsja (russisk Краси́вая Ме́ча) er ei elv i Tula og Lipetsk oblast i Russland og ei av sideelvane til Don frå venstre. Elva er 244 km lang og har eit nedslagsfelt på . Elva har ei middelvassføring på 30,5 m³/s. 

Ho renn austover Det sentralrussiske høglandet og får hovudsakleg tilsig frå snøsmelting. Elva frys vanlegvis til frå slutten av november til tidleg i april. 

Byen Jefremov ligg ved elva.

Kjelder
Denne artikkelen bygger på «Красивая Меча (река)» frå ,  den 30. oktober 2008.  
 

Elvar i Russland
Elvar i Lipetsk oblast
Elvar i Tula oblast
Lukavka

Lukavka, stundom kalla Lukavtsjonka (russisk Лука́вка eller Лукавчёнка), er ei elv i Lipetsk oblast i Russland og ei av sideelvane til Matyra frå venstre. Elva er 32,3 km lang og munnar ut i Matyra ved landsbyen Jermakovka.

Kjelder 
 Denne artikkelen bygger på «Лукавка (река)» frå , den 30. oktober 2008. 
 

Elvar i Russland
Elvar i Lipetsk oblast
Matyra

Matyra (russisk Маты́ра) er ei elv i Tambov og Lipetsk oblast i Russland og ei av sideelvane til Voronezj frå venstre i nedslagsfeltet til Don. Elva er 180 km lang og har eit nedslagsfelt på . 

Byen Grjazi ligg ved Matyra. 

Elva får stort sett tilførsel frå snøsmelting. Matyra frys til i november eller tidleg i desember og vert isfri att i slutten av mars eller byrjinga av april. Elva har ei middelvassføring på 11,7 m³/s målt 39 km frå munningen.

I 1976 vart det bygd eit reservoar i elva for å gje vatn til Novolipetsk metallurgiske verk. 

Ei av sideelvane til Matyra er Lukavka.

Kjelder
Denne artikkelen bygger på «Матыра (река)» frå ,  den 30. oktober 2008.  
 

Elvar i Russland
Elvar i Lipetsk oblast
Elvar i Tambov oblast
Jagodnaja Rjasa

Jagodnaja Rjasa (russisk Вишера) er ei elv i Lipetsk oblast i Russland og ei av sideelvane til Stanovaja Rjasa frå høgre. Elva er 73 km lang. 

Elva spring ut nær landsbyen Krasnyj, 3 km nord for landsbyen Leo Tolstoj. Ho munnar ut i Stanovaja Rjasa i byen Tsjaplygine.

Kjelder 
 Denne artikkelen bygger på «Ягодная Ряса» frå , den 30. oktober 2008. 
 

Elvar i Russland
Elvar i Lipetsk oblast
Ajan-Jurjakh

Ajan-Jurjakh (russisk Аян-Юрях) er ei elv i Magadan oblast i Russland og ei av kjeldeelvane til Kolyma frå venstre. Elva er 237 km lang og har eit nedslagsfelt på .

Elva spring ut frå fjellsida av Khalanskogo. Elva frys til i slutten av oktober og vert isfri att i slutten av mai. Klimaet i området er hardt og snødekke kan ligge opp til ni månader.

Kjelder
Denne artikkelen bygger på «Аян-Юрях» frå ,  den 30. oktober 2008.  
 

Elvar i Russland
Elvar i Magadan oblast
Gamle Gulbrand

«Gamle Gulbrand», «Guro Lomodden» eller «Gamle Guro» er ein springar som er spela mange stader i landet. Slåtten er ein vandreslått på line med Tukthusen, dokumentert både i spel for hardingfele og vanleg fele. Melodien er skiftevis spela i dur eller moll. 

Namnet «Gamle Guro» høyrer Numedal til, medan «Guro Lomodden» er den vanlege nemninga på slåtten i Telemark. Variantane frå Telemark er knytt til Lars Fykerud og Svein Løndal. Det er truleg Fykerud som har forma ut slåtten på Telemarksvis. Guro Lomodden var ei jente frå Seljord som var svært glad i å danse. Det finst og ein variant av Folkedalen som er kalla opp etter Guro. Mykje tyder på at slåtten har vore nytta i Seljord på eit tidleg stadie, men han er og gamal i Numedal, der han er knytt til Flesberg og tradisjonen etter Eivind Spellemann. Truleg er denne tradisjonslina den eldste. 

I Hallingdal er slåtten best kjend som «Solmøy», medan namnet «Gamle Gulbrand» skriv seg frå stevet som ofte er knytt til slåtten.

Variantgruppa 

I Hardingfeleverket har slåtten katalognummeret 509, med sju variantar. 

 a: Guro Lomodden, etter Gunnulf Borgen, Bø i Telemark . Nedskrift Truls Ørpen 1939(Ø 369). Borgen hadde slåtten etter Lars Fykerud, Sauherad.

 b: Gurosonen, etter Torkjell Haugerud, Bø i Telemark . Nedskrift Eivind Groven 1961 etter opptak i NRK (G 1351, NRK magn. 596). Haugerudforma er og kalla Blomhaugjen. Gurosonen var eit oppnamn på Thorbjørn Fjeldstul frå Hjartdal, ein kjempekar det er fortald mange segner om.

 c: Igletveiten, etter Hans Smeland, Seljord . Nedskrift Arne Bjørndal 1911 (B 147). Namnet er etter spelemannen Olav Igletveit frå Seljord. 

 d: Ånestubben, etter Engebret Ødegård, Flå . Nedskrift Truls Ørpen 1939 (Ø 229). Ødegård hadde slåtten frå far sin, spelemannen Knut Ødegård frå Flå. Slåttenamnet skriv seg frå ein spelemann som budde "attme Åne", (attmed åa). Forma har mange drag sams med variant f frå Flesberg. 

 e: Solmøy, etter Sevat Sataøen, Ål . Nedskrift Eivind Groven 1962 etter opptak i NRK (G 1403, NRK magn. 1874). Slåtten er etter spelemannen Tor Grimsgard frå Nes. Han gav og slåtten namn. Denne varianten er meir utbygd enn Ånestubben, og er meir nytta i dag. 

 f: Gamle Guro, etter Andres Haugan, Lyngdal i Numedal . Nedskrift Arne Bjørndal 1937 (B 97). Haugan hadde slåtten frå far sin, Ola Haugan, som hadde han frå Eivind Spellemann i Flesberg. 

 g: Gamle Guro, etter Ole Berget, Flesberg . Nedskrift Sven Nyhus 1976. 

Variantar er og skrivne ned etter Steingrim Haukjem, Kristiane Lund og Eivind Groven.
.

Norske slåttar
Bujunda

Bujunda (russisk Вишера) er ei av dei største elvane i Magadan oblast i Russland og ei av sideelvane til Kolyma frå høgre. Elva er 434 km lang og har eit nedslagsfelt på . 

Elva renn frå fjellet Kolymsko-Okhotsk og gjennom Kolymskomuhøgdene. I nedslagsfeltet hennar finst meir enn 1500 innsjøar og vatn. Bujunda er islagt frå oktober til april eller mai.

Kjelder 
 Denne artikkelen bygger på «Буюнда» frå , den 30. oktober 2008. 
 

Elvar i Russland
Elvar i Magadan oblast
Gizjigaelva

Gizjiga (russisk Гижига) er ei elv i Magadan oblast i Russland. Elva er om lag 150 km lang. 

Elva renn frå Jablonovyjfjella og renn søraustover og ut i Gizjiginskujubukta i Okhotskhavet. Elva er rik på fisk og vert isfri i midten av juni. 

Nær munningen av elv ligg langdbyen Gizjiga (tidlegare by).

Kjelder
Denne artikkelen bygger på «Гижига (река)» frå ,  den 30. oktober 2008.  
 

Elvar i Russland
Elvar i Magadan oblast
Kolymaelva

Kolyma (russisk Колыма) er ei elv nordaust i Sibir, som renn gjennom republikken Sakha, Tsjukotka autonome okrug, og Magadan oblast i Russland. Elva er 2129 km lang og har eit nedslagsfelt på .

Elva spring ut i fjella nord for Okhotsk og Magadan i området rundt  og munnar ut i Kolymabukta (Kolymskij Zaliv) i Aust-Sibir-havet ved .

Kolyma er dekt av eit fleire meter tjukt islag om lag 250 dagar av året og er berre isfri frå tidleg i juni til oktober.

Historie 
I 1892-1894 gjorde Baron Eduard Von Toll geologiske undersøkingar i området rundt Kolyma, samt fleire andre store elvar i Sibir, på vegner av Det russiske vitskapsakademiet. I løpet av eitt år og to dagar dekte ekspedisjonen 25 000 km, der 4200 km var opp og ned elvar, medan dei gjorde geodesiske undersøkingar.

Kolyma er kjend for gulagen som låg her, og for gullgraving. Etter at arbeidsleiren stengde har den lokale industrien og kommunikasjonen nesten forsvunne og mange folk har flytta frå området. Dei som er att lever hovudsakleg av fiske og jakt.

Kolyma-munningane 
Dei siste 75 kilometrane av Kolyma deler ho seg i to store greiner. Det er mange øyar i munningen av Kolyma før ho møter Aust-Sibir-havet. Dei største av desse er:

 Mikhalkino  er den største øya, og ligg vest for den austlege greina av Kolyma, kalla Prot. Kammennaja Kolyma. Denne øya bryt sundt til fleire mindre øyar i nord. Ho er 24 km lang og 6 km brei. Mikhalkino vert òg kalla Glasevmorputøya etter Sjefsdirektoratet for Nordaustpassasjen.
 Sukharnyj eller Sukhornyj ligg 3 km frå nordaustsida av Mikhalkino. Ho er 11 km lang og om lag 5 km brei. Nordaust for Sukhornyj ligg ei gruppe småøyar kalla Morskije Sotki-øyane.
 Piat' Pal'tsov ligg 5 km søraust for sørenden av Sukhornyj. Ho er 5 km lang og opp mot 1,8 km brei. 
 Nazarovskijøya  ligg på vestsida av den vestlege greina til Kolyma, Prot. Pokhodskaja Kolyma, i eit område med mange småøyar. Ho er 4,5 km lang og 1,3 km brei. 
 Sjtormovojøya  ligg utanfor kysten, om lag 10 km nord for Nazarovskijøya. Sjtormovoj er den nordlegaste av øyane i munningen til Kolyma og er 4,3 km lang og 1,5 km brei.

Kjelder 

 Denne artikkelen bygger på «Kolyma River» frå , den 30. oktober 2008. 
  oppgav desse kjeldene:
 William Barr, Baron Eduard von Toll’s Last Expedition: The Russian Polar Expedition, 1900-1903 (1980).  
 Sjalamov, Varlam Tikhonovitsj (1994) Kolyma tales [Kolymskie rasskazy], Glad, John (transl.), Penguin twentieth-century classics, Harmondsworth : Penguin, ISBN 0-14-018695-6
 Once-cursed Gulag river now Siberian lifeline:  
 Strandberg, Mikael og Johan Ivarsson reiste ned heile Kolyma i 2004.
 Posisjon og namn på øyane

Bakgrunnsstoff 
 Kart 
 Bilete av Mikhalkinoøya

Elvar i Russland
Elvar i Magadan oblast
Elvar i Sakha
Elvar i Tsjukotka
Aust-Sibir-havet
Kolymabukta

Kolymabukta (russisk Колымский залив; Kolymskij Zaliv) er den største bukta i Aust-Sibir-havet. I vest grenser bukta til den nordaustlegaste delen av Kolymalåglandet, nær Medvezjiøyane i vest og Nutel'gyrgymhalvøya og Ajon i aust. Bukta er over 300 km brei. 

Kolymaelva munnar ut i havet på vestsida av Kolymabukta og dannar eit stort delta med mange øyar. Kysten av bukta er lågland med mange innsjøar og myrområde. Bukta er isdekt ni månader av året og er ofte tetta av isflak. Andre elvar som munnar ut i bukta er Rautsjua og Tsjukotsjaelva. 

Kolymabukta må ikkje forvekslast med den mindre Kolymavika lenger vest. 

Adminsitrativt høyrer Kolymabukta til republikken Sakha i vest og den austlege delen høyrer til Tsjukotka autonome okrug i Russland.

Kjelder 

 Denne artikkelen bygger på «en:» frå , den 30. oktober 2008. 
  oppgav desse kjeldene:
 Plassering
 Våtmarksområde i Russland
 Arctic Coastal Dynamics 

Bukter i Russland
Aust-Sibir-havet
Sakha
Tsjukotka
Malkatsjan

Malkatsjan (russisk Малкачан) er ei elv i Magadan oblast i Russland med ei lengd på 100 km. Elva munnar ut i Sjelikhovbukta i Okhotskhavet.

Elva spring ut frå Kolymafjella. Dei største sideelvane hennar er Khovan, Bebe og Elgen.

Kjelder 
 Denne artikkelen bygger på «Малкачан» frå , den 30. oktober 2008. 
 

Elvar i Russland
Elvar i Magadan oblast
Khasyn

Khasyn (russisk Хасы́н) er ei elv i Magadan oblast i Russland og ei av sideelvane til Arman frå venstre. Elva er 115 km lang. 

Elva frys til i slutten av oktober og vert isfri att i mai. Khasyn får tilførsel får snøsmelting og regn. Ho har mange stryk og er ei populær elv for rafting. Khasyn er rik på fisk, hovudsakleg ulike laksefisk som kjem hit for å gyte.

Kjelder 
 Denne artikkelen bygger på «Хасын (река)» frå , den 30. oktober 2008. 
 

Elvar i Russland
Elvar i Magadan oblast
Jamaelva

Jama (russisk Я́ма) er ei elv i Magadan oblast i Russland. Elva er 316 km lang og har eit nedslagsfelt på . Jama munnar ut i Jamaskajabukta i Okhotskhavet.

Elva renn ned frå sørsida av fjellet Majmandzjinskogo, og får hovudsakleg vasstilførsel frå regn og snøsmelting. Elva er ein gytestad for laks.

Ved munningen ligg landsbyen Jamsk.

Kjelder 

 Denne artikkelen bygger på «Яма (река, Магаданская область)» frå , den 30. oktober 2008. 

Elvar i Russland
Elvar i Magadan oblast
Ilet

Ilet (russisk Иле́ть; marisk Элнет, Elnet; tatarisk Илләт; İllät) er ei elv i Mari El og Tatarstan i Russland og ei av sideelvane til Volga frå venstre. Elva er 204 km lang, 34 km av ho i Tatarstan, og har eit nedslagsfelt på .

Dei største sideelvane hennar er Asjit, Jusjut, Vontsja og Petjalka.

Kjelder
Denne artikkelen bygger på «Илеть» frå ,  den 30. oktober 2008.  
 

Elvar i Russland
Elvar i Tatarstan
Elvar i Mari El
Sideelvar til Volga

tt:İllät
Jusjut

Jusjut (russisk Юшут, marisk Ӱшӱт) er ei elv i Mari El i Russland og ei av sideelvane til Ilet frå høgre i nedslagsfeltet til Volga. Elva er 108 km lang og har eit nedslagsfelt på . 

Elva er ei populær elv for vassport.

Kjelder 
 Denne artikkelen bygger på «Юшут» frå , den 30. oktober 2008. 
 

Elvar i Russland
Elvar i Mari El
Malaja Koksjaga

Malaja Koksjaga (russisk Малая Кокша́га, marisk Изи Какшан – Izi Kakšan) er ei elv i Mari El i Russland og ei av sideelvane til Volga frå venstre. Elva er 194 km lang og har eit nedslagsfelt på . 

Elva spring ut frå dei nordlege områda av republikken og renn gjennom provinshovudstaden Josjkar-Ola. Ho munnar ut i Volga via Kujbysjev-reservoaret ved Koksjajsk. Malaja Koksjaga får mesteparten av vassføringa si frå snøsmelting. Elva er isdekt frå november til april. Elveløpet er buktande med mange meanderar og kroksjøar.

Kjelder 
 Denne artikkelen bygger på «Malaja Koksjaga» frå , den 30. oktober 2008. 
 

Elvar i Russland
Elvar i Mari El
Sideelvar til Volga
Malyj Kundysj

Malyj Kundysj (russisk Малый Кундыш; marisk Изи Кундыш) er ei elv i Mari El i Russland og ei av sideelvane til Malaja Koksjaga frå venstre i nedslagsfeltet til Volga. Elva er 107 km lang og har eit nedslagsfelt på .

Kjelder 
 Denne artikkelen bygger på «Малый Кундыш» frå , den 30. oktober 2008. 
 

Elvar i Russland
Elvar i Mari El
Rutka

Rutka (russisk Рутка, marisk Рӹде, Rÿde) er ei elv i Kirov oblast og Mari El i Russland og ei av sideelvane til Volga frå venstre. Elva er 153 km lang og har eit nedslagsfelt på . Elva har ei middelvassføring på 7,32 m³/s. 

Rutka har utspring i Kirov oblast og renn gjennom Marisenkinga og ut i Tsjeboksaryreservoaret i Volga. Frå november til april er Ruta dekt av is.

Kjelder 
 Denne artikkelen bygger på «Рутка» frå , den 30. oktober 2008. 
 

Elvar i Russland
Elvar i Mari El
Elvar i Kirov oblast
Sideelvar til Volga
Suraelva

Sura (russisk Сура́, tsjuvasjisk: Сăр) er ei elv i Penza oblast, Mordovia, Uljanovsk oblast, Tsjuvasjia, Mari El og Nizjegorod oblast i Russland og ei av sideelvane til Volga frå høgre. Elva er 841 km lang og har eit nedslagsfelt på .

Sura kan nyttast til transportføremål 394 km oppover frå munningen.

Av byar langs Sura finn ein Penza, Alatyr, Sjumerlja og Jadrin.

Kjelder 

 Denne artikkelen bygger på «Sura (elv)» frå , den 30. oktober 2008. 
 

Elvar i Russland
Elvar i Mari El
Elvar i Uljanovsk oblast
Elvar i Nizjegorod oblast
Elvar i Penza oblast
Elvar i Mordovia
Elvar i Tsjuvasjia
Sideelvar til Volga
Alatyrelva

Alatyr (russisk Алатырь) er ei elv i Nizjegorod oblast og republikkane Mordovia og Tsjuvasjia i Russland og ei av sideelvane til Sura frå venstre. Elva er 307 km lang og har eit nedslagsfelt på . Berre 24 km av ho renn i Tsjuvasjia. 

Elva frys til frå november til vårløysinga i april. Dei største sideelvane hennar er Rudnja og Insar frå høgre. Alatyr får hovudsakleg vasstilførsel frå snøsmelting. 

Avbyar langs Alatyr finn ein Ardatov og Alatyr.

Kjelder 
 Denne artikkelen bygger på «Алатырь (река)» frå , den 30. oktober 2008. 
 

Elvar i Russland
Elvar i Mordovia
Elvar i Nizjegorod oblast
Elvar i Tsjuvasjia
Vysja

Vysja (russisk Вы́ша) er ei elv i Penza og Rjazan oblast, og Mordovia i Russland og ei av sideelvane til Tsina frå høgre. Elva er 179 km lang og har eit nedslagsfelt på . 

Elva får vasstilførsel av snøsmelting og regn. Vysja er islagt frå november til april. 

Vysja spring ut i Penza oblast og renn gjennom landsbyen Zemettsjino. 15 km av elva dannar grensa mellom Pensa og Mordovia. Vysja renn så inn i Rjazan oblast der ho munnar ut i Tsina.

Kjelder 
 Denne artikkelen bygger på «Выша (река)» frå , den 30. oktober 2008. 
 

Elvar i Russland
Elvar i Mordovia
Elvar i Penza oblast
Elvar i Rjazan oblast
Insarelva

Insar (russisk Инса́р) er ei elv i Mordovia i Russland og ei av sideelvane til Alatyr frå høgre. Elva er 168 km lang og har eit nedslagsfelt på . 

Elva får mesteparten av vasstilførselen frå snøsmelting, og vassføringa er høgast under vårflaumen i april. Elva har ei middelvassføring på 7,71 m³/s. Insar frys til i november og vert isfri att i april. 

Byer ved Insar er Ruzajevka og Saransk.

Kjelder 
 Denne artikkelen bygger på «Инсар (река)» frå , den 30. oktober 2008. 
 

Elvar i Russland
Elvar i Mordovia
Pjana

Pjana (russisk Пья́на) er ei elv i Nizjegorod oblast og Republikken Mordoviai Russland og ei av sideelvane til Sura frå venstre. Elva er 436 km lang og har eit nedslagsfelt på . Elva har ei middelvassføring på 25 m³/s målt 65 km frå munningen. 

Ved Pjana ligg byane Perevoz og Sergatsj.

Elva er seglbar i dei nedste delane.

Kjelder 
 Denne artikkelen bygger på «Pjana» frå , den 30. oktober 2008. 
 

Elvar i Russland
Elvar i Mordovia
Elvar i Nizjegorod oblast
Moskvakanalen

Moskvakanalen (fram til 1947 kalla Moskva-Volga-kanalen) er ein kanal som knyter saman Moskvaelva med hovudtransportåra i den europeiske delen av Russland, elva Volga. Kanalen ligg i Moskva og Tver oblast nord for Moskva.

Kanalen vart bygd av politiske fangar under stalintida. Arbeidet tok til i 1932 og var fullført i 1937. Kanalen er 128 kilometer lang. På grunn av kanalen har Moskva tilgang til fem hav; Kvitsjøen, Austersjøen, Kaspihavet, Azovhavet og Svartehavet, det er derfor Moskva nokre gonger vert kalla «hamnebyen til dei fem hav». I tillegg til transport forsyner kanalen òg Moskva med om lag halvparten av nødvendig ferskvatn og dei mange reservoara langs elva vert nytta for rekreasjon.

Kanalen er derimot dårleg vedlikehalden, og nødvendig opprustning er rekna for å kome på mellom 1,5-3 milliardar rublar (ca. 350-700 millionar NOK).

Kjelder 

 Denne artikkelen bygger på «Moskvakanalen» frå , den 30. oktober 2008. 
 

Kanalar i Russland
Moskva